Bonatuurlike – NGVishoek
Engele, Satan en demone (deel 23)
Die volgende gedeelte handel oor demoniese beheer. Soms word dit genoem demoniese besit, maar in hierdie studies sal daarna verwys word na demoniese beheer vir redes wat later verduidelik sal word. Die gedeelte gaan in ses dele verdeel word.
Om tot ŉ duidelike definisie te kom, moet ŉ mens eers handel met die sleutel woord en dan die sleutel uitrukking.
1. Die Sleutel Woord
Die sleutel woord is “daimonizomai”, wat beteken “om gedemoniseerd te wees”. Dit beteken “om van binne beheer te word deur ŉ demoon”. Dit is die woord wat gereeld vertaal word as; “om deur ŉ demoon besit te word”. Die probleem met hierdie vertaling is dat die Griekse woord vir “besit”, nooit gebruik word in verband met demone nie. Die woord wat sonder uitsondering gebruik word, is die woord “daimonizomai”, of om soos reeds aangedui, van binne deur ŉ demoon beheer te word. Eerder as om die woord te definieer of te vertaal as demoniese besit wat eienaarskap impliseer, sou dit wyser wees om dit te vertaal as demoniese beheer. Hierdie woord word onder andere gevind in die oorspronklike Griekse teks van die volgende verse: (Mat 4:24 En die gerug aangaande Hom is versprei oor die hele Sírië; en hulle het na Hom gebring almal wat ongesteld was, wat gekwel was deur allerhande siektes en pyne en wat van duiwels besete was, en maansiekes en verlamdes; en Hy het hulle gesond gemaak. Mar 1:32 En toe dit aand geword het en die son onder was, het hulle na Hom gebring almal wat ongesteld en van duiwels besete was. Luk 8:36 En die wat ooggetuies was, het ook aan hulle vertel hoe die besetene genees is. Joh 10:21 Ander het gesê: Hierdie woorde is nie van ‘n besetene nie; ‘n duiwel kan tog nie die oë van blindes open nie.)
2. Die Sleutel Uitdrukking
Die sleutel uitdrukking wat dieselfde beteken as die woord “daimonizomai”, alhoewel die woord self nie gebruik word nie, is “om ŉ demoon te hê”. Die sleutel uitdrukking beklemtoon inwoning. Die klem op die sleutel woord is op beheer terwyl die klem op die sleutel uitdrukking op inwoning in dat met demoniese beheer, woon die demoon binne die betrokke persoon. Die sleutel uitdrukking word gevind in: (Mat 11:18 Want Johannes het gekom en nie geëet of gedrink nie, en hulle sê: Hy het ‘n duiwel. Luk 7:33 Want Johannes die Doper het gekom en het nie brood geëet of wyn gedrink nie, en julle sê: Hy het ‘n duiwel. Joh 7:20 Die skare antwoord en sê: U is van die duiwel besete; wie wil U om die lewe bring? (hier is die Afrikaanse vertaling nie heeltemal korrek nie, dieselfde vers in Engels lees soos volg: Joh 7:20 The multitude answered, Thou hast a demon: who seeketh to kill thee?) Act 8:7 Want uit baie van die wat onreine geeste gehad het, het die geeste uitgegaan terwyl hulle met ‘n groot stem skreeu; en baie wat lam en kreupel was, het gesond geword.)
Deur die sleutel woord en die sleutel frase te kombineer, kan ons ŉ spesifieke definisie formuleer. Dus, by spreke van geofisiese kan ons se dat demoniese beheer behels ŉ demoon wat in ŉ persoon woon en direkte beheer oor daardie persoon uitoefen met ŉ sekere mate van geestelike versteuring of fisiese ontwrigting van die liggaam. Hierdie geofisiese neem in ag beide die sleutel woord en die sleutel uitdrukking. ŉ Goeie voorbeeld hiervan vind ons in: (Mat 12:43 En wanneer die onreine gees uit die mens uitgegaan het, gaan hy deur waterlose plekke en soek rus en vind dit nie. Mat 12:44 Dan sê hy: Ek sal teruggaan na my huis waar ek uitgegaan het. En hy kom en vind dit leeg, uitgeveeg en versier. Mat 12:45 Dan gaan hy en neem sewe ander geeste slegter as hy self met hom saam, en hulle kom in en woon daar; en die laaste van daardie mens word erger as die eerste. Só sal dit ook wees met hierdie bose geslag.) In Markus 5:1-20 vind ons ŉ voorbeeld van die gevolg van demoniese beheer, in beide fisiese en geestelike aspekte daarvan.
Om ŉ beter prentjie te kry oor wat demoniese beheer alles behels, moet daar ŉ duidelike onderskeid getref word tussen demoniese beheer en twee ander demoniese aktiwiteite.
a. Demoniese Teistering: Hierdie aktiwiteit is wanneer ŉ demoon iemand van buite teister en ŉ voorbeeld daarvan vind ons in: (Rom 15:22 Daarom is ek ook elke keer verhinder om na julle te kom. 1Th 2:18 Daarom wou ons na julle toe kom, ek Paulus, meer as een maal; maar die Satan het ons verhinder.) Hier word daar gepraat van die duiwel wat die planne of werk van ŉ gelowige in die wiele ry of probeer ry. In hierdie geval was dit Paulus. Dit is demoniese teistering.
b. Demoniese Invloed: Hierdie aktiwiteit moet nie met demoniese beheer verwar word nie. Ons vind ŉ voorbeeld hiervan in: (Mat 16:21 Van toe af het Jesus begin om sy dissipels te toon dat Hy na Jerusalem moes gaan en veel van die ouderlinge en owerpriesters en skrifgeleerdes moes ly, en gedood en op die derde dag opgewek word. Mat 16:22 Toe neem Petrus Hom opsy en begin Hom bestraf en sê: Mag God dit verhoed, Here, dit sal U nooit oorkom nie! Mat 16:23 Maar Hy het omgedraai en vir Petrus gesê: Gaan weg agter My, Satan! Jy is vir My ‘n struikelblok, omdat jy nie die dinge van God bedink nie, maar die dinge van die mense.) Nadat Jesus gesê het dat Hy dood sou gaan, het Petrus gesê dit mag nie gebeur nie. Jesus se toe vir Petrus, “Gaan weg agter My, Satan!” Natuurlik wou Satan verhoed dat Jesus aan die kruis sou sterf en het Petrus beïnvloed om Jesus te probeer ompraat om dit nie te doen nie. Petrus was dus op daardie oomblik onder demoniese beheer.
Ons sien dus hier dat beide demoniese teistering en demoniese invloed, anders as demoniese beheer, van buite die persoon plaasvind, terwyl demoniese beheer van binne ŉ persoon plaasvind.
5. Kan ŉ Gelowige Gedemoniseerd Wees?
In lig van die geofisiese, kan ŉ demoon ŉ gelowige beheer? Normaalweg is die vraag, “Kan ŉ gelowige deur ŉ demoon besit (besete) word?” Soos voorheen uitgewys, die woord besit of besete is nie ŉ baie goeie woord om te gebruik nie, aangesien die Griekse teks nooit die terme gebruik nie. Indien met besit of besete, “eienaarskap” bedoel word, dan is die antwoord nee. ŉ Gelowige kan nooit deur ŉ demoon in die sin van eienaarskap besit word nie. Volgens 1 Korintiërs 6:20, (1Co 6:20 Want julle is duur gekoop. Verheerlik God dan in julle liggaam en in julle gees wat aan God behoort.) is die gelowige deur Christus vrygekoop en kan dus nooit aan Satan behoort nie, maar net aan Christus. Maar die Bybelse gebruik van die woord beteken “beheer van binne”, so as die vraag is, “Kan ŉ gelowige van binne deur ŉ demoon beheer word?” Dan is die antwoord, ja hy kan! Daar is twee Skrifgedeeltes wat dit vir ons duidelik maak. (Act 5:1 Maar ‘n sekere man met die naam van Ananías het saam met sy vrou Saffíra ‘n eiendom verkoop, Act 5:2 en ook met die medewete van sy vrou van die prys agtergehou en ‘n sekere deel gebring en aan die voete van die apostels neergelê. Act 5:3 Toe sê Petrus: Ananías, waarom het die Satan jou hart vervul om vir die Heilige Gees te lieg en van die prys van die grond agter te hou? Act 5:4 As dit nie verkoop was nie, het dit nie joue gebly nie? En toe dit verkoop is, was dit nie in jou mag nie? Waarom is dit dat jy hierdie saak in jou hart voorgeneem het? Jy het nie vir mense gelieg nie, maar vir God.) Hier vra Petrus “waarom het die Satan jou hart vervul” en hy gebruik dieselfde Griekse woord wat Paulus gebruik in Efesiërs 5:18 wanneer hy praat van om deur die Gees vervul te wees. (Eph 5:18 Moenie dronk word van wyn nie—daarin is losbandigheid; maar word met die Gees vervul.) Net soos om met die Gees vervul te wees beteken om deur die Gees beheer te word, net so beteken om met die Satan vervul te wees ook om deur hom beheer te word. Die Heilige Gees beheer die gelowige van binne en so moet die Satan dan ook die gelowige van binne beheer want dieselfde Griekse woord word gebruik. Die Bybel leer dus dat ŉ gelowige deur ŉ demoon van binne beheer kan word.
ŉ Tweede Skrifgedeelte wat hierdie punt bespreek is: (Eph 4:27 en gee aan die duiwel geen plek nie.) Die Griekse woord wat Paulus hier gebruik is strandhoof of “beachhead”. Wanneer ŉ leër ŉ ander land vanaf die see binneval, stuur dit eers ŉ mag uit om ŉ strandhoof te stig en te beheer. Hierdie strandhoof is binne vyandelike grondgebied. Wanneer dit gedoen is, kan versterkings ingestuur word terwyl die soldate in die strandhoof dekkings vuur verskap vir die versterkings om te land. ŉ Strandhoof is dus ŉ area van beheer binne vyandelike grondgebied. ŉ Gelowige kan dus van binne deur ŉ demoon beheer word deur middel van ŉ “strandhoof”. Die onderskeid tussen gelowiges en ongelowiges is nie dat gelowiges nie deur ŉ demoon beheer kan word nie en ŉ ongelowige kan. Die verskil is eerder die mate van beheer wat kan plaasvind. ŉ Ongelowige kan totaal beheer word terwyl ŉ gelowige slegs gedeeltelik beheer kan word, nooit totaal nie. Die algemene teenkanting teen hierdie seining is: “Hoe kan ŉ demoon en die Heilige Gees in dieselfde liggaam woon?” Meeste gelowiges besef dat hulle nog steeds ŉ sondige natuur het. Die Heilige Gees leef saam met die gelowige se sondige natuur en beide is van binne. Die punt is, die gelowige het twee nature, die ou sondige natuur en die nuwe skepping natuur. Die Heilige Gees woon in die nuwe skepping natuur en nie in die ou sondige natuur nie, terwyl die demoon in die ou sondige natuur woon. Die feit dat daar twee nature binne die gelowige bestaan, wys vir ons waarom dit vir die Heilige Gees moontlik is om met ŉ demoon in dieselfde liggaam te kan saamwoon. Laastens, by wyse van definisie, demoniese beheer kan herhaal word. (Mat 12:43 En wanneer die onreine gees uit die mens uitgegaan het, gaan hy deur waterlose plekke en soek rus en vind dit nie. Mat 12:44 Dan sê hy: Ek sal teruggaan na my huis waar ek uitgegaan het. En hy kom en vind dit leeg, uitgeveeg en versier. Mat 12:45 Dan gaan hy en neem sewe ander geeste slegter as hy self met hom saam, en hulle kom in en woon daar; en die laaste van daardie mens word erger as die eerste. Só sal dit ook wees met hierdie bose geslag. Luk 11:24 Wanneer die onreine gees uit die mens uitgegaan het, gaan hy deur waterlose plekke en soek rus; en as hy dit nie vind nie, sê hy: Ek sal teruggaan na my huis waar ek uitgegaan het. Luk 11:25 En hy kom en vind dit uitgevee en versierd. Luk 11:26 Dan gaan hy en neem sewe ander geeste, slegter as hy self, en hulle kom in en woon daar; en die laaste van daardie mens word erger as die eerste.)
Hoe kan ŉ mens bepaal of iemand onder demoniese beheer van binne is of nie? Ten einde ŉ balans in perspektief te behou, voor ons na die simptome van demoniese beheer gaan kyk, moet daar eers gesê word: hierdie simptome, in en op sigself is nie bewys dat daar ŉ demoon in iemand teenwoordig is nie aangesien daar baie ander oorsake vir soortgelyke simptome kan wees. Net omdat ŉ persoon een of meer van hierdie simptome het, is dus nie klinkklare bewys dat die persoon ŉ demoon het nie. Daar moet ŉ totaliteit van simptome teenwoordig wees om die moontlikheid van demoniese beheer te kan bewys. Hierdie balans moet altyd gehandhaaf word sodat daar nie oorboord gegaan word na die een of ander kant nie. Die een uiterste beweer daar is geen demone vandag nie terwyl die ander uiterste demone vir alles blameer en agter elke bos uitskop. Beide uiterstes moet vermy word. Altesaam is daar dertien simptome van demoniese beheer.
1. Fisiese Siekte
Een van die simptome is fisiese siekte. (Mat 9:32 En terwyl hulle weggaan, bring die mense ŉ stom man wat van die duiwel besete was, na Hom toe. Mat 9:33 En nadat die duiwel uitgedryf was, het die stomme gepraat. En die skare het hulle verwonder en gesê: So iets is nog nooit in Israel gesien nie!) Nie alle siektes word deur demone veroorsaak nie. ( Act 5:16 En die menigte van die stede in die omtrek het ook in Jerusalem bymekaargekom en siekes gebring en mense wat deur onreine geeste gekwel was; en hulle is almal genees.) Hierdie Skrifgedeelte maak ŉ duidelike onderskeid tussen mense met demone en mense wat net gewoonweg siek was.
2. Geestelike Versteurdheid
ŉ Tweede simptoom is geestelike versteurdheid. (Mat 17:15 Here, ontferm U oor my seun, want hy is maansiek en ly swaar; want dikwels val hy in die vuur en dikwels in die water.) Weereens, nie alle geestelike versteurdheid word deur demone veroorsaak nie. Daniel 4:1-37 beskryf ŉ geval van geestelike versteurdheid wat nie deur demone veroorsaak is nie.
Hierdie is soos ŉ donker wolk van depressie. Meeste mense ondervind normale periodes van depressie. As iemand byvoorbeeld bankrot gespeel het, of ŉ geliefde verloor het ens. Hierdie dinge op sigself, bewys nie demoniese beheer nie. Maar in die geval waar iemand aan depressie ly as gevolg van demoniese beheer, kan dit aangevoel word. Jy kan in ŉ kamer instap en dadelik aanvoel dat daar ŉ donker wolk van depressie oor die kamer hang, dit is die simptoom wat hier van gepraat word.
Demone hou daarvan om vir mense te lieg en hulle te maak glo dat alles hulle skuld is en sodoende die persoon se gebrek aan selfbeeld te beklemtoon.
Demone probeer soms om die persoon binne wie hulle bly te vermoor en selfmoord kan sodoende dan ook ŉ sistoom van demoniese beheer wees. Iemand wat verskeie pogings tot selfmoord probeer het, kan deur ŉ demoon beheer word, maar op sigself is dit nie ŉ bewys van demoniese beheer nie.
Passiwiteit kan ook ŉ simptoom van demoniese beheer wees. Iemand wat konstant in ŉ staat van passiwiteit leef, wat blyk of die persoon deur niks of niemand rondom hom of haar geaffekteer of beïnvloed word nie, kan heel moontlik deur ŉ demoon beheer word.
Demone is onreine geeste. Hulle word gekenmerk deur onreinheid en hulle dryf diegene wat hulle beheer tot dade van immoraliteit en onreinheid.
ŉ Konstante gesindheid van bitterheid teenoor alles en almal, teenoor God, die wêreld ens. Kan ŉ simptoom van demoniese beheer wees.
9. Dwelm Misbruik
Dwelm misbruik en passiwiteit gaan hand aan hand. Hou maar iemand dop wat onder die invloed van dwelms is, so ŉ persoon is weinig bewus van wat rondom hom aangaan. Hierdie is dan ook ŉ moontlike simptoom van demoniese beheer.
Wanneer ŉ persoon psigiese krag het of blyk dat hy of sy weet wat gaan gebeur, is ook ŉ simptoom van demoniese beheer.
11. Dierlike Tendense
Hierdie mense toon dierlike gedrag in baie van die dinge wat hulle doen. Dit is ook ŉ simptoom van demoniese beheer.
12. Ongemak Wanneer Uit Die Bybel Gelees Word
Demone hou nie daarvan om na die Woord van God te luister nie. Dit neig om hulle weg te dryf en ongemaklik te maak. Wanneer iemand kalm is en skielik ongemaklik begin raak wanneer daar uit die Bybel gelees word, kan dit ŉ aanduiding van demoniese beheer wees.
Die dertiende simptoom is meervoudige persoonlikhede. Demone het ŉ manier om die persoonlikhede van ander persone aan te neem. Dikwels is daar meer as een demoon wat in ŉ persoon met meervoudige persoonlikhede woon. Op een stadium praat die een demoon en op ŉ ander stadium ŉ ander en sodoende het dit skielike verandering in persoonlikheid tot gevolg.
Hierdie is dan dertien simptome van demoniese beheer, maar nie noodwendig al die simptome nie. Weereens moet daar gewaarsku word dat mens nie nou bewapen met hierdie inligting ewe skielik ŉ “demoon inspekteer” word en aanneem dat mense onder demoniese beheer is net omdat hulle ŉ paar van hierdie simptome manifesteer nie. Daar is ook ander oorsake vir hierdie selfde simptome. Slegs as daar ŉ menigte of ŉ totaliteit van hierdie simptome deur ŉ persoon gemanifesteer word, kan ŉ mens tot die gevolgtrekking kom dat so ŉ persoon onder demoniese beheer is. ŉ Goeie voorbeeld van ŉ persoon met ŉ verskeidenheid van hierdie simptome, is die besetene van Gedera waarvan in Markus 5:1-20 gepraat word. Markus verwys na agt spesifieke simptome: demoniese inwoning (v2), buitengewone fisiese krag (v3), aanvalle van woede (v4-5), ŉ gesplete persoonlikheid (v6-7), ŉ weerstand teen geestelike dinge (v7), oormatige sensitiwiteit en aanvoeling (v7), verandering van stemtoon (v9), en okkulte oordrag (v13) soos die demone van die persoon na die trop varke oor beweeg. Ons sien dus dit was nie as gevolg van een of twee van die simptome nie maar ŉ menigte daarvan dat dit bevestig kon word dat die man onder demoniese invloed was.
Wat veroorsaak dat sekere mense demone het wat in hulle woon? Uit die verskillende Skrifgedeeltes waar demoniese aktiwiteite beskryf word, is dit moontlik om af te lei dat daar vier moontlike oorsake daarvoor is.
Een van die oorsake is oorerwing. Hierdie was waar onder die Wet van Moses aangesien Israel ŉ verbond’s volk was. (Exo 34:6 En toe die HERE by hom verbygaan, het Hy geroep: HERE, HERE, barmhartige en genadige God, lankmoedig en groot van goedertierenheid en trou; Exo 34:7 wat die goedertierenheid bewaar vir duisende, wat ongeregtigheid en oortreding en sonde vergewe, maar nooit ongestraf laat bly nie; wat die ongeregtigheid van die vaders besoek aan die kinders en aan die kindskinders, aan die derde en aan die vierde geslag.) Moses leer hier dat God die sondes van die vaders besoek aan die kinders tot die derde en vierde geslag. Maar is dit enige sonde of praat Moses hier van ŉ baie spesifieke sonde? Kom ons kyk wat se die Bybel. (Exo 20:3 Jy mag geen ander gode voor my aangesig hê nie. Exo 20:4 Jy mag vir jou geen gesnede beeld of enige gelykenis maak van wat bo in die hemel is, of van wat onder op die aarde is, of van wat in die waters onder die aarde is nie. Exo 20:5 Jy mag jou voor hulle nie neerbuig en hulle nie dien nie; want Ek, die HERE jou God, is ‘n jaloerse God wat die misdaad van die vaders besoek aan die kinders, aan die derde en aan die vierde geslag van die wat My haat;) En soos ons reeds in hierdie studie gesien het, ander gode is niks anders as demone nie. So die aanbidding en verafgoding van demone/ander gode is die sonde wat oorgedra word aan die kinders tot die derde en vierde geslag. Enige vorm van die okkulte is afgode diens want dit behels die verering van ander gode in plaas van die ware God.
Die goeie nuus is dat nie van toepassing is op die gelowige van vandag nie aangesien ons nie onder die wet van Moses is nie, maar deur Christus vrygekoop. Daar is wel sogenaamde “Christelike organisasies” wat ŉ groot storie hiervan maak en alles en almal loop en verlos van gebondenheid. Dit is nie Bybels nie, hierdie was net waar, betreffende Israel aangesien hulle in ŉ verbonds verhouding tot God gestaan het. Dit het ook nie betrekking gehad op heidense nasies nie. Wanneer ons Christus aanvaar as ons saligmaker, word ons totaal verlos van alle sonde.
Geestelike probleem kan maklik opgepos word wanneer daar voldoen word aan geestelike beginsels van die Wet van Moses. Dan sal daar geen nodigheid wees om die Wet te probeer verduidelik asof dit vandag nog van toepassing is nie. Die Wet van Moses het nie vandag nie en ook nooit in die verlede toepassing gehad op die heidense volke nie en dit sluit ons in, ons is NIE Israel nie. Mense moet hierdie absurde idee wat gebaseer is op “replacement theology” uit hulle koppe uit kry, want dit veroorsaak verwarring en lui tot dwaalleer. Dit het geen Bybelse gronde nie. Geen verbond is ooit met die kerk gesluit nie. Ons word deelgenote aan sekere verbonde wanneer ons gered word as gevolg van die “inenting in die olyfboom”, maar die verbonde behoort nog steeds aan die kerk nie. Dit behoort aan die fisiese “Israel” nageslag van Abraham (Rom 9 – lees dit sorgvuldig en aandagtig)
Mense bid dikwels op die manier wat hulle geleer is en volg soms die nuutste “modes” soos “binding the spirits”. Aangesien die Heilige Gees nie Sy eie Woord weerspreek nie, word mense wat bid teen “generational sins” nie deur die Gees gelei nie. Wanneer mense deur die Heilige Gees gelei word sal hulle optree in ooreenstemming met die Woord van God. Al die gebede van die Apostels en die beginsels van die Nuwe Testament, terwyl daar gehandel was met die sondes in verskeie gelowiges se lewens, maak nooit melding van gebed om die bande van oorerwing te verbreek nie. Mense vat ŉ beginsel uit die Wet wat op Israel van toepassing was en pas dit toe op gelowiges vandag. Deur dit te doen devalueer hulle dit wat die bloed van Christus aan die kruis vermag het, ŉ daad wat algehele en onmiddellike verlossing van alle bande met die sonde bring. Die korrekte manier om sonde in die gelowige se lewe te hanteer is die manier wat ons vind in Romeine 6; ons moet erken dat ons sondige natuur en die “ou persoon/ou ek” saam met Christus gekruisig is, die oomblik toe ons geglo het en sodoende is alle bande met die sonde verbreek. Nou moet ons die besluit maak dat ons liggame nie as instrumente van sonde gebruik sal word nie. Dit is die Nuwe Testament patroon, die een wat ons moet volg.
Die tweede oorsaak is die van eksperimentering. Sommige mense eksperimenteer met okkultiese dinge en die resultaat is dat hulle onder demoniese beheer kom. (1Co 10:14 Daarom, my geliefdes, vlug vir die afgodediens. 1Co 10:15 Ek spreek soos met verstandige mense; oordeel self wat ek sê: 1Co 10:16 die beker van danksegging wat ons met danksegging seën, is dit nie die gemeenskap met die bloed van Christus nie? Die brood wat ons breek, is dit nie die gemeenskap met die liggaam van Christus nie? 1Co 10:17 Omdat dit een brood is, is ons almal een liggaam, want ons het almal deel aan die een brood. 1Co 10:18 Let op Israel na die vlees: het die wat die offers eet, nie gemeenskap met die altaar nie? 1Co 10:19 Wat sê ek dan? Dat ‘n afgod iets is, of dat ‘n afgodsoffer iets is? 1Co 10:20 Nee, maar dat die heidene wat dit offer, aan duiwels offer en nie aan God nie. En ek wil nie hê dat julle met die duiwels gemeenskap moet hou nie. 1Co 10:21 Julle kan nie die beker van die Here drink en ook die beker van die duiwels nie. Julle kan nie deel hê aan die tafel van die Here en ook aan die tafel van die duiwels nie. 1Co 10:22 Of wil ons die ywer van die Here opwek? Is ons miskien sterker as Hy?) God verbied enige kontak met die okkulte wêreld en hierdie verbod moet streng nagekom word. Wanneer mense begin eksperimenteer met die dinge van die okkulte wêreld, wat op sigself natuurlik onder demoniese beheer is, dan stel jy jouself bloot daaraan om self onder demoniese beheer te kom. Dit het al in die verlede gebeur en gebeur nog steeds vandag.
Die derde manier is oordrag deur kontak met die okkulte. Selfs al het ŉ persoon nog nooit die okkulte self beoefen nie, kan blote kontak deur middel van waarneming of teenwoordigheid demoniese oordrag tot gevolg hê, en as gevolg van hierdie oordrag is daar demoniese beheer. (Mar 5:13 En Jesus het hulle dit dadelik toegelaat; en die onreine geeste het uitgegaan en in die varke gevaar, en die trop—daar was omtrent twee duisend—het van die krans af in die see gestorm en in die see verdrink.)
Die vierde manier is onbelyde sonde. Dit kan gesien word uit die konteks van Efesiërs 4:27 (Eph 4:27 en gee aan die duiwel geen plek nie.) Volgens hierdie vers is dit moontlik vir die gelowige om onder demoniese beheer van binne te wees. Hier word die gelowige gewaarsku om die duiwel nie die geleentheid te gee om ŉ strandhoof (vastrapplek) in sy lewe te kry nie, want dit is altyd ŉ gebied van beheer binne vyandelike gebied. Die konteks van hierdie vers is die van onbelyde sonde en die implikasie is dat sommige onder demoniese beheer gekom het as gevolg van demoniese beheer.
D. Die Toets vir Demoniese Beheer
Soos voorheen genoem, kan ŉ mens sekere gevolgtrekkinge maak van die kombinasie van simptome wat bespreek is. Nietemin is daar ook addisionele aspekte betrokke by die toets van geeste, aangesien ŉ kombinasie van die simptome alleen nie bewys dat demoniese beheer uitgeoefen word nie. 1 Johannes 4:1 leer vir ons dat gelowiges die geeste moet toets. (1Jn 4:1 Geliefdes, glo nie elke gees nie, maar stel die geeste op die proef of hulle uit God is, want baie valse profete het in die wêreld uitgegaan.) Daar is sekere toetse wat uitgevoer kan word om te bevestig of ŉ gees van God of van die duiwel is naamlik:
1. Die Toets van die Inkarnasie/Vleeswording
Die eerste toets is die toets van vleeswording. (1Jn 4:2 Hieraan ken julle die Gees van God: elke gees wat bely dat Jesus Christus in die vlees gekom het, is uit God; ŉ 4:3 en elke gees wat nie bely dat Jesus Christus in die vlees gekom het nie, is nie uit God nie; en dit is die gees van die Antichris waarvan julle gehoor het dat hy kom, en hy is nou al in die wêreld. Die vraag wat gevra moet word is, het die Messias in die vlees gekom? Wat dit beteken is, het God ŉ mens geword in die persoon van Jesus van Nasaret? ŉ Demoon sal die vleeswording ontken. ŉ Negatiewe antwoord kan dan impliseer dat daar ŉ demoon betrokke is.
2. Die Toets van die Heerskappy/Koningskap van die Messias
(1Co 12:3 Daarom maak ek julle bekend dat niemand wat deur die Gees van God spreek, Jesus ‘n vervloeking noem nie; en niemand kan sê dat Jesus die Here is nie, behalwe deur die Heilige Gees.) Die vraag wat dan gevra moet word, is; is Jesus die Messias Koning? En in hierdie geval beteken dit nie net enige koning nie, maar koning in die sin van Jehovah van die Ou Testament? Indien daar ŉ ontkenning van Jesus se Koningskap is, kan daar vermoed word dat ŉ demoon betrokke is.
3. Die Toets van die Bloed van die Messias
(1Jn 5:6 Dit is Hy wat deur water en bloed gekom het, Jesus die Christus; nie deur die water alleen nie, maar deur die water en die bloed; en dit is die Gees wat getuig, want die Gees is die waarheid. 1Jn 5:7 Want daar is drie wat getuig in die hemel: die Vader, die Woord en die Heilige Gees, en hierdie drie is een;) Indien ŉ persoon negatief reageer op die blote noem van die bloed van die Messias, kan dit ook dui op ŉ demoniese probleem. Hierdie is drie toetse wat uitgevoer kan word om die geeste te toets. Die ontkenning van die Inkarnasie, die ontkenning van die Koningskap van Jesus en ŉ reaksie teenoor die bloed van die Messias. Hierdie toetse moet net uitgevoer word indien daar ŉ sterk vermoede is dat demoniese beheer uitgevoer word, anders sal die toetse nie werk nie. En self wanneer ŉ persoon ŉ demoon het, kan dit wees dat die demoon op daardie stadium ŉ lae profiel handhaaf. Dit maak dit baie moeilik aangesien die demoon steeds daar is, maar homself net nie op daardie oomblik manifesteer nie en dit is dan die persoon hom/haar self wat op daardie stadium in beheer is. Indien die toetse op so ŉ stadium uitgevoer word, sal die persoon die toetse heel moontlik slaag. In so ŉ geval moet daar gewag word tot dat die demoon in beheer is, soos bepaal deur die simptome wat voorheen genoem is, voordat die toetse uitgevoer word. Sou die persoon dan die toetse druip, is dit ŉ goeie aanduiding dat ŉ demoon in beheer is.
E. Die Genesing van Demoniese Beheer
Wat moet gedoen word om iemand te genees van demoniese beheer? Hier gaan ons vinnig vyf dinge noem wat later op uitgebry gaan word wanneer ons praat oor demonisme en die gelowige.
Die eerste genesings metode vir demoniese beheer aangaande die ongelowige, is vir die ongelowige om Jesus as sy Verlosser en Salig maker te aanvaar.
Die tweede genesings metode het betrekking op die gelowige en dit is die belydenis van sonde. Sommige mense/gelowiges, kom onder demoniese beheer as gevolg van onbelyde sonde.
Die derde manier van genesing is ŉ gebed van afswering. Sover dit die oorerflikheid van demoniese beheer voor bekering betref, sulke beheer word vir eens en vir altyd verbreek wanneer ŉ persoon tot bekering kom en bevry word van die gesag van Satan. In so ŉ geval is ŉ gebed van afswering nie nodig nie. ŉ Gebed van afswering is net nodig in situasies waar ŉ gelowige terug geval het in die wêreld en betrokke geraak het by okkultisme waarna hy/sy dan onder ŉ sekere element van demoniese beheer gekom het. In terme van alle ander sondes wat gelowiges doen, moet hulle daardie sondes bely om herstel te word tot die gemeenskap van gelowiges en afswering van enige vorm van beheer vorm deel van so ŉ belydenis.
ŉ Vierde vorm van genesing is die verwydering en vernietiging van alle okkultiese voorwerpe, soos ons sien in Handelinge 19:19. (Act 19:19 en verskeie van die wat met towery omgegaan het, het die boeke bymekaargebring en voor almal verbrand; en hulle het die waarde daarvan bereken en gevind dat dit vyftig duisend silwerstukke was.) As iemand enige okkultiese voorwerpe in sy huis het soos byvoorbeeld Ouija borde, moet dit verwyder word.
Die vyfde metode is weerstand, weerstaan die duiwel en hy sal van jou weg vlug.
F. Die Uitdryf van Duiwels/Demone
Die beste genesing vir demoniese beheer is uitdrywing en hier is drie punte waarna ons gaan kyk.
1. Voorbeelde van Uitdrywing
Die feit dat demone uit mense uitgedryf kan word, word baie duidelik in die Bybel geleer. Die eerste voorbeeld is Jesus Homself. In die Evangelie van Markus alleen lees ons van verskeie kere waar Jesus duiwels uitgedryf het: Mark 1:23-27, 32-34, 39; 3:11-12; 5:1-20; 7:25-
Die tweede voorbeeld is die van die Twaalf Apostels. (Mat 10:1 En Hy het sy twaalf dissipels na Hom geroep en aan hulle mag gegee oor onreine geeste, om hulle uit te dryf en om elke siekte en elke kwaal te genees. Mar 3:14 En Hy het twaalf aangestel, sodat hulle saam met Hom kon wees en Hy hulle kon uitstuur om te preek Mar 3:15 en mag te hê om siektes te genees en die duiwels uit te dryf.)
Derdens, behalwe die Twaalf Apostels, het ander dissipels soos die sewentig ook demone uitgedryf. (Luk 10:17 En die sewentig het met blydskap teruggekom en gesê: Here, ook die duiwels onderwerp hulle aan ons in u Naam.
Vierdens is daar rekord in die Evangelies van ander gelowiges wat nie die heeltyd vir Jesus op sy reise deur die land gevolg het nie, het ook duiwels uitgedryf. (Mar 9:38 Toe antwoord Johannes Hom en sê: Meester, ons het iemand gesien wat in u Naam duiwels uitdryf en wat ons nie volg nie; en ons het hom belet, omdat hy ons nie volg nie. Mar 9:39 Maar Jesus sê: Moet hom nie belet nie, want daar is niemand wat ‘n krag in my Naam sal doen en gou van My sal kan kwaadspreek nie;) In die boek van Handeling sien ons Petrus: (Act 5:15 sodat hulle die siekes op die strate uitgedra en op bedde en draagbare gelê het, met die bedoeling dat, as Petrus kom, al was dit net sy skaduwee op iemand van hulle sou val. Act 5:16 En die menigte van die stede in die omtrek het ook in Jerusalem bymekaargekom en siekes gebring en mense wat deur onreine geeste gekwel was; en hulle is almal genees.), Pillipus (Act 8:6 En die skare het eendragtig ag gegee op die woorde van Filippus toe hulle dit hoor en die tekens sien wat hy doen. Act 8:7 Want uit baie van die wat onreine geeste gehad het, het die geeste uitgegaan terwyl hulle met ‘n groot stem skreeu; en baie wat lam en kreupel was, het gesond geword.) en Paulus (Act 16:16 En terwyl ons op pad was na die bidplek, kom ‘n slavin met ‘n waarsêende gees ons teë, wat vir haar eienaars deur waarsêery groot wins ingebring het. Act 16:17 Sy het Paulus en ons gevolg en geskreeu en gesê: Hierdie manne is dienaars van God, die Allerhoogste, en hulle verkondig aan julle die weg van verlossing. Act 16:18 En dit het sy baie dae lank gedoen; maar baie ontevrede daaroor, het Paulus hom omgedraai en vir die gees gesê: Ek beveel jou in die Naam van Jesus Christus om uit haar uit te gaan. En hy het op dieselfde oomblik uitgegaan.) het ook duiwels uitgedryf. Uit hierdie voorbeelde sien ons dus hard en duidelik dat mense wel met duiwels besete kan wees en dat hierdie duiwels uitgedryf kan word.
2. Die Metodes van Uitdrywing
Wat is die metodes van uitdrywing? Altesaam is daar vyf maniere waarop duiwels uitgedryf kan word.
Die eerste manier is in die naam van Jesus Christus. (Luk 10:17 En die sewentig het met blydskap teruggekom en gesê: Here, ook die duiwels onderwerp hulle aan ons in u Naam.
Tweedens is deur die krag van die Heilige Gees. ŉ Mens moet nooit die fout begaan om demone in jou eie naam te probeer uitdryf nie, maar in die naam van Christus en ook nie deur eie krag nie maar deur die krag van die Heilige Gees. (Mat 12:28 Maar as Ek deur die Gees van God die duiwels uitdryf, dan het die koninkryk van God by julle gekom.)
Derdens moet dit gedoen word deur ŉ eenvoudige woord en dit is met ŉ bevel. (Mat 8:16 En toe dit aand geword het, het hulle baie na Hom gebring, wat van duiwels besete was; en Hy het die geeste met ‘n woord uitgedrywe; en almal wat ongesteld was, het Hy gesond gemaak, Mar 5:8 Want Hy het vir hom gesê: Onreine gees, gaan uit die man uit!) Daar is geen nodigheid om deur lang uitgerekte rituele te gaan nie, dit het geen Bybelse gronde nie. Dit is genoeg om ŉ duiwel of demoon te beveel met ŉ eenvoudige woord en daardie woord is, “Gaan uit in die naam van Jesus Christus”.
Vierdens moet dit deur geloof gedoen word. Die gelowige moet glo dat hy die gesag en krag deur Jesus Christus het om dit te doen. (Mat 17:18 Daarop bestraf Jesus hom; en die duiwel het van hom uitgegaan, en die seun het gesond geword van daardie uur af. Mat 17:19 Toe kom die dissipels na Jesus afsonderlik en sê: Waarom kon ons hom nie uitdryf nie? Mat 17:20 En Jesus antwoord hulle: Deur julle ongeloof; want, voorwaar Ek sê vir julle, as julle geloof het soos ‘n mosterdsaad sal julle vir hierdie berg sê: Gaan weg hiervandaan daarnatoe! en hy sal weggaan, en niks sal vir julle onmoontlik wees nie.)
Vyfdens is daar sekere tipes demone wat nie net uit beveel kan word nie, veral demone wat menses stom maak. In die geval van stom demone is die metode gebed. Die demoon moet deur gebed uitgedryf word. (Mar 9:29 En Hy sê vir hulle: Hierdie geslag kan deur niks anders uitgaan as deur gebed en vas nie.) So terwyl sommige demone uit beveel kan word in die naam van Jesus Christus en deur die krag van die Heilige Gees, met die Woord, op gronde van geloof, kan ander net uitgedryf word deur middel van die gebede van gelowiges.
3. Uitdrywing met Betrekking tot Ongelowiges en Gelowiges
Soos vroeër uitgewys, beide ongelowiges en gelowiges kan deur demone beheer word. So wat is die verskil tussen die gelowige en ongelowige wanneer dit kom by die uitdrywing van demone?
a. Die Ongelowige: Die ongelowige het hoegenaamd geen geestelike gesag nie. In die geval van ŉ ongelowige, moet iemand wat ŉ gelowige is die duiwel uit dryf deur hom uit te beveel in die naam van Jesus Christus, deur die krag van die Heilige Gees en op grond van geloof en in sekere gevalle, soos reeds gesien, moet die demoon uitgedryf word deur middel van gebed.
b. Gelowiges: Die verskil tussen die gelowige en die ongelowige is die feit dat die ongelowige totaal en al deur ŉ demoon beheer kan word terwyl ŉ demone slegs gedeeltelike beheer van ŉ gelowige kan kry. Daar is altyd ŉ deel van die gelowige wat onder konstante beheer van God is. Omdat iemand ŉ gelowige is, is dit nie nodig vir ŉ ander gelowige om die demoon uit te dryf nie, die gelowige kan die demoon self uitdryf. Dit is waarom wanneer dit oor Satan gaan, word die gelowige beveel om een ding te doen en dit is om die duiwel te weerstaan. (Jas 4:7 Onderwerp julle dan aan God; weerstaan die duiwel, en hy sal van julle wegvlug. 1Pe 5:8 Wees nugter en waaksaam, want julle teëstander, die duiwel, loop rond soos ‘n brullende leeu, en soek wie hy kan verslind. 1Pe 5:9 Hom moet julle teëstaan, standvastig in die geloof, omdat julle weet dat dieselfde lyding opgelê word aan julle broederskap wat in die wêreld is.) en Efesiërs 6:10-18. Gelowiges word ŉ totaal van vyf keer in hierdie Skrif Gedeeltes beveel om die Satan te weerstaan. As die gelowige die duiwel weerstaan kan hy hom self uitdryf en die manier om dit te doen vind ons in die Efesiërs 6:10-18. (Eph 6:10 Eindelik, my broeders, word kragtig in die Here en in die krag van sy sterkte. Eph 6:11 Trek die volle wapenrusting van God aan, sodat julle staande kan bly teen die liste van die duiwel. Eph 6:12 Want ons worstelstryd is nie teen vlees en bloed nie, maar teen die owerhede, teen die magte, teen die wêreldheersers van die duisternis van hierdie eeu, teen die bose geeste in die lug.) So die metode is, “word kragtig in die Here”, en om dit te doen beteken ons moet die “die volle wapenrusting van God aantrek”. Om die volle wapenrusting aan te trek beteken die gelowige moet verstaan wat sy posisie in Christus is. Om posisionele waarheid te verstaan. As gevolg van wat die gelowige posisioneel in Christus is, deur die doop van die gelowige (nie die baba nie) in die liggaam van Christus in, het hy gesag. Die probleem is gelowiges weet nie altyd wat die gesag is wat hulle in Christus het nie en vaal dan daarin om dit uit te oefen. Gelowiges moet leer van hulle posisie in Christus en die gesag wat daarmee saamgaan.
Daar is drie en dertig dinge wat waar is aangaande ŉ gelowige in Jesus Christus. Die oomblik wanneer iemand glo, word hy deur die Heilige Gees gedoop in die liggaam van Christus in en drie en dertig dinge gebeur met hom op daardie oomblik. En al drie en dertig dinge, dra ŉ mate van gesag. Dit is dus van uiterste belang dat ŉ gelowige sy posisie in Christus bestudeer en verstaan om sodoende die gesag wat daarmee saam kom te kan toepas.
Engele, Satan en demone (deel 21)
D.	Okkult Aktiwiteite
Hierdie kategorie betreffende die aktiwiteite van demone in verband met die okkulte is ŉ uiters omvattende sub-afdeling en sal in ses dele verdeel word.
1.	Die Griekse Woorde
Daar is drie sleutel Griekse woorde wat demoonisme met die okkulte wêreld verbind. Die eerste woord is “deisidaimonia”, wat beteken “ŉ eerbied vir demoniese dinge”. (Act 25:19 maar hulle het met hom sekere twisvrae oor hulle eie godsdiens gehad en oor ‘n sekere Jesus wat dood is, van wie Paulus verklaar het dat Hy lewe.) Die tweede Griekse woord is “deisidaimonesteros”, wat beteken “ŉ eerbied vir demone”. (Act 17:22 Paulus gaan toe in die middel van die Areópagus staan en sê: Atheners, ek sien dat julle in elke opsig baie godsdienstig is.) So die eerste woord beteken ŉ eerbied vir demoniese dinge soos byvoorbeeld okkultiese voorwerpe, maar die tweede woord verduidelik vir ons wat daar agter skuil en beteken dus ŉ eerbied vir demone self. Die derde Griekse woord is “daimoniodeis”, wat letterlik beteken “demoniese dinge”, soos okkulte dinge. (Jas 3:15 Dít is nie die wysheid wat van bo kom nie, maar is aards, natuurlik, duiwels;) Ons kan ŉ basiese betekenis van die okkult aflei deur na hierdie drie woorde te kyk. Wat word bedoel met die term okkulte? Eerstens verwys die term okkulte na dinge wat “bedek” is. Tweedens verwys die term okkulte na dinge wat “weggesteek en verberg” is. Derdens verwys die term okkulte na dinge wat “geheim” is. Vierdens verwys die term okkulte na dinge wat “misterieus” is. Hierdie vier elemente help om die betekenis van okkulte dinge te definieer. Okkult beoefening is dus ŉ poging om verder te gaan as wat ons vyf sintuie ons toelaat om sodoende verborge kennis en begrip te kan bekom.
2.	Die Fasette van die Okkulte Wêreld
Wanneer ŉ mens handel met die fasette van die okkulte wêreld, is daar drie Skrif Gedeeltes wat na gekyk moet word.
a.	Deuteronomium 18:9-14: – (Deu 18:9 As jy kom in die land wat die HERE jou God jou sal gee, moet jy nie leer om volgens die gruwels van daardie nasies te doen nie. Deu 18:10 Daar mag niemand by jou gevind word wat sy seun of sy dogter deur die vuur laat deurgaan—wat met waarsêery, goëlery of met verklaring van voortekens of towery omgaan nie, Deu 18:11 of wat met besweringe omgaan, of wat ŉ gees van ‘n afgestorwene vra of ‘n gees wat waarsê, of wat die dooies raadpleeg nie. Deu 18:12 Want elkeen wat hierdie dinge doen, is vir die HERE ‘n gruwel; en om hierdie gruwels ontwil verdryf die HERE jou God hulle voor jou uit. Deu 18:13 Opreg moet jy wees met die HERE jou God. Deu 18:14 Want hierdie nasies wat jy uit hulle besitting verdrywe, luister na goëlaars en waarsêers; maar wat jou aangaan, die HERE jou God het jou nie so iets toegelaat nie.) (Ek moet net aandui dat die Afrikaanse taal nie name het vir al die okkultiese kategorieë nie en dieselfde woord sal soms met meer as een betekenis gebruik word. In so ŉ geval sluit ek dan ook die Engelse woord in.) In hierdie gedeelte noem Moses 8 fasette van die okkulte wêreld. (1) Divinasie wat beteken “waarsêery of fortuin vertelling” op ŉ magiese manier. (2) Goëlery of in Engels “soothsaying”, wat beteken om die toekoms te probeer bepaal deur die binnegoed van dooie diere te “lees”. (3) ŉ Besweerder is ŉ towenaar wat andere onder ŉ demoniese spel of demoniese beheer plaas. (4) ŉ Towenaar of in Engels, “sorcerer”, verwys na hekse en heksery en sluit ook in die gebied van astrologie. (5) ŉ Besweerder of in Engels, “charmer” is een wat magiese wonderwerke, inkantasies of oproepinge en hipnotisme beoefen. (6) ŉ Medium of raadpleger van familiêre geeste word gedurende raadpleging deur ŉ demoon beheer. Die demoon word ŉ familiêre gees genoem, waarskynlik omdat dit die demoon is wat toegeken was aan die gestorwe persoon. (Hier moet ek net duidelik maak dat net soos elke persoon sy of haar beskerm engel het, wys Satan ook demone toe aan mense om hulle dop te hou.) Omdat hierdie demoon die betrokke oorlede persoon sy hele lewe lank dop gehou het, ken hy elke detail van die persoon se lewe. Die demoon weet dus presies hoe om hierdie persoon na te maak en doen homself dan voor as die gees van die gestorwe persoon. Dit word so goed gedoen en tesame met die uiters emosionele toestand wat oorlewendes hulleself op so ŉ stadium bevind, kan hulle geen verskil agter kom nie en is oortuig dat hulle met die gees van die dooie kommunikeer. (7) ŉ Towenaar of in Engels, “wizard”, is ŉ heldersiende of die psigiese persoon. Die towenaar of “wizard verwys na die manlike vorm van heks of in Engels “witch”. (8) ŉ Dodeprater of nekromanser is ook ŉ medium wat uitsluitlik die dooies raadpleeg.
b.	Handelinge 8:9:- (Act 8:9 En ‘n sekere man met die naam van Simon het vantevore in die stad met towery omgegaan en die bevolking van Samaría verbyster deur te sê dat hy iets besonders was.) Die tweede Skrifgedeelte is Handelinge 8:9 en hier word gepraat van towery of heksery in Engels “sorcery”.
c.	Handelinge 16:16:- (Act 16:16 En terwyl ons op pad was na die bidplek, kom ‘n slavin met ‘n waarsêende gees ons teë, wat vir haar eienaars deur waarsêery groot wins ingebring het.) Hierdie gedeelte handel oor waarsêery of “divination”. Dit is interessant om op te merk dat die Griekse woord wat hier as waarsêery vertaal word, beteken letterlik “die gees van ŉ luislang”. Die luislang is ŉ slang, en ŉ slang word in die Skrif geassosieer met die Satan. (Gen 3:1 Maar die slang was listiger as al die diere van die veld wat die HERE God gemaak het. En hy sê vir die vrou: Is dit ook so dat God gesê het: Julle mag nie eet van al die bome van die tuin nie? Rev 12:9 En die groot draak is neergewerp, die ou slang wat genoem word duiwel en Satan, wat die hele wêreld verlei, hy is neergewerp op die aarde, en sy engele is saam met hom neergewerp. Rev 20:2 En hy het die draak gegryp die ou slang wat die duiwel en die Satan is en hy het hom gebind duisend jaar lank,) So hy is die oorsprong van alle okkultisme. Demone en okkultisme werk hand aan hand. Okkultisme kan nie bestaan sonder demone nie en indien daar geen demone was nie sou daar ook nie okkultisme wees nie.
3.	Die Karakteristieke van Okkultisme
Daar is ses spesifieke karakteristieke van okkultisme.
(1) Dit behels altyd die ŉ mate van kontak met die demoniese wêreld. Dit is duidelik uit die feit dat elke enkele keer wanneer daar in die Skrif gepraat word van okkultiese bedrywighede, die oorspronklike woord in Grieks verwys na demone. Die verskillende fasette van die okkult wêreld is almal verbind met demoniese aktiwiteite.
(2) Dit behels die ontbloting/bekendmaking van of ontdekking van versteekte kennis van die verlede of die toekoms. Dit is weereens duidelik uit die betekenis van die Griekse woorde soos voorheen bespreek.
(3) Dit maak beloftes van groter mag en dit is wat mense aantrek na die okkulte wêreld. Dit maak beloftes van geestelike krag; die vermoë om ander mense te kan beheer; en dit belowe die mag om wonderwerke te kan verrig.
(4) Dit kan lei tot die oordra van demoniese beheer na die derde en vierde geslag volgens Exodus 20:3-5 (Exo 20:3 Jy mag geen ander gode voor my aangesig hê nie. Exo 20:4 Jy mag vir jou geen gesnede beeld of enige gelykenis maak van wat bo in die hemel is, of van wat onder op die aarde is, of van wat in die waters onder die aarde is nie. Exo 20:5 Jy mag jou voor hulle nie neerbuig en hulle nie dien nie; want Ek, die HERE jou God, is ‘n jaloerse God wat die misdaad van die vaders besoek aan die kinders, aan die derde en aan die vierde geslag van die wat My haat;) Hierdie is ŉ afleiding, aangesien die sonde wat oorgedra word na die derde en vierde geslag is die aanbidding van ander gode. In die konteks van hierdie Ou Testament Skrifgedeelte, waarsku God dat afgode diens en die aanbidding van ander gode straf tot gevolg sou hê in dat hierdie sonde oorgedra sou word aan die kinders en die kinders se kinders tot aan die derde en vierde geslagte. Demone is hewig betrokke by afgodery en moedig sodoende die dien van ander gode/demone aan. As gevolg van die verbintenis tussen afgode diens en demonologie, kan okkultisme daarom lei tot die oordra van demoniese beheer van een geslag na die ander tot in die derde en vierde geslagte.
(5) Okkultisme vereis ŉ oordenkende (meditative) of passiewe gesindheid/toestand vir demone om te werk of beheer te neem. Dit is waarom areas soos hipnotisme, oosterse meditasie (insluitende Lectio Devina) en die gebruik van dwelms so gevaarlik is.
(6) Okkultisme skep ŉ eienaardige magnetisme wat die deelnemer aantrek terwyl dit ter selfder tyd die persoon bang maak. Mense word daar deur aangetrek en raak betrokke daarby, maar altyd met ŉ mate van frees en angs.
4.	Die Strikke van Okkultisme
Hierdie betref die strikke wat Satan gebruik om mense na die okkult wêreld te lok en te vang en daarom ook na demonisme. Hierdie strikke kan onder verdeel word in drie kategorieë.
a.	Spiritualisme:	In sy basiese vorm is spiritualisme die raadpleging van dooies. In die geskiedenis van okkultisme het dit vyf hoof vorme aangeneem.
(1) Daar is fisiese verskynsels. Dit sluit in levitasie, waar die liggaam opgelig word en in die lig hang of sweef. Dit is ook die oordrag van voorwerpe van een plek na ŉ ander, die beweeg van soliede voorwerpe deur mekaar en telekinese.
(2) Nog ŉ vorm van spiritualisme is “psychic” of psigiese verskynsels. Dit sluit in spiritualistiese visioene, outomatiese skrywe i.e. om te skryf terwyl die persoon onder beheer van ŉ demoon is of deur ŉ demoon gelei word. Die idee is om ŉ demoniese boodskap oor te dra. (hierdie verskynsel kom algemeen voor in die wêreld van rock musiek en sluit ook werke in soos “Conversations with God, The Shack” en vele meer). Ander vorme hiervan is om te praat in ŉ trans, materialisering, tafel opheffing, die rond beweeg van glase en uitstappies of reise van die psige (astro travel).
(3) Metafisiese verskynsels. Dit sluit in verskynings wat visies van geeste in mens vorm is, spoke wat gelokaliseerd is soos in “spook huise”.
(4) Die magiese of “magic” verskynsel. Dit sluit in vervolginge soos die veroorsaking van siektes soos beskryf in Numeri 22:6-7; 24:1. (Num 22:6 Kom dan tog nou, vervloek hierdie volk vir my, want hulle is magtiger as ek. Miskien sal ek onder hulle ‘n slag kan slaan en hulle uit die land verdrywe. Want ek weet, die een wat jy seën, is geseënd; en die een wat jy vervloek, is vervloek. Num 22:7 Toe het die oudstes van Moab en die oudstes van Mídian gegaan met waarsêersloon by hulle en by Bíleam gekom en hom die woorde van Balak meegedeel.) Bileam was betrokke by hierdie vorm van spiritualisme en is genoem Bileam die waarsêer of “soothsayer”. Dit sluit ook in magiese verdediging.
(5) Kultiese verskynsels. Dit sluit in spiritualistiese kultusse, behoorlike spiritisme, nekromansie of dodepratery. Nekromansie is ŉ ou vorm wat baie in die Bybel voorkom en word genoem in 1 Samuel 28:3-4; 1 Kronieke 10:13 en Jesaja 29:4 (1Ch 10:13 En Saul het gesterwe weens ontrou wat hy teen die HERE begaan het, weens die woord van die HERE wat hy nie gehou het nie; en ook omdat hy die gees van ‘n afgestorwene om inligting gevra het,)
b.	Divinasie/Waarsêery:	Die tweede okkult strik is divinasie. In die oorspronklike betekenis van die woord, beteken divinasie die voorspelling van die toekoms. Dit is die kuns om geheime, onegte/ongeoorloofde kennis van die toekoms te verkry. Daar is twee verkillende tipes, goëlery of “augury” en kunsmatige divinasie, die vermoë om tekens en voortekens (omens) te lees en te interpreteer. Hierdie praktyk vind ons in Esegiël 21:21. (Eze 21:21 Want die koning van Babel gaan staan waar die paaie uitmekaarloop, by die begin van die twee paaie, om van waarsêery gebruik te maak: hy skud die pyle, raadpleeg die huisgode, bekyk die lewer.)
ŉ Tweede tipe is inspirerende of besielende divinasie, en dit is om ŉ boodskap van ŉ demoon te ontvang wat deur ŉ medium praat. ŉ Voorbeeld hiervan kan gevind word in Handelinge 16:16-18. (Op hierdie stadium moet ek net noem dat baie van hierdie terme na dieselfde ding mag klink, maar wanneer daar na die oorspronklike Geskrifte in die oorspronklike tale gekyk word dan is die verskille duidelik sigbaar). (Act 16:16 En terwyl ons op pad was na die bidplek, kom ‘n slavin met ‘n waarsêende gees ons teë, wat vir haar eienaars deur waarsêery groot wins ingebring het. Act 16:17 Sy het Paulus en ons gevolg en geskreeu en gesê: Hierdie manne is dienaars van God, die Allerhoogste, en hulle verkondig aan julle die weg van verlossing.)
Daar is vier sleutel Bybel woorde wat verwys na die kategorie van divinasie, en hierdie woorde word almal gevind in die boek van Daniel 1:20; 2:2, 10, 27; 4:7; 5:11, 15. Die vier woorde is; towenaars (magicians), besweerders (enchanters), toordoktors (sorcerers), waarsêers (soothsayers) en “Chaldeans”. Soos spiritisme, neem divinasie verskillende vorme aan, waarvan ons tien gaan lys:
1.	Die eerste en mees populêre is astrologie. Dit is vandag baie populêr maar gaan terug na antieke tye. In die Bybel word dit genoem in: Deuteronomium 17:2-7; Jesaja 47:12-13; Jeremia 10:2; Amos 5:25-26; Handelinge 7:41-43; (2Ki 23:5 En hy het die afgodspriesters uitgeroei wat deur die konings van Juda aangestel was om op die hoogtes in die stede van Juda en in die omgewing van Jerusalem rook te laat opgaan, en ook die wat vir Baäl, vir die son en die maan en die sterrebeelde en die hele leër van die hemel offerrook laat opgaan het.)
2.	Kaartomansie, wat die legging van karate en tarot karate is.
3.	Psigometrie, om iemand se karakter te probeer bepaal deur voorwerpe wat aan die persoon behoort.
4.	Ontfutseling of die lees van handpalms.
5.	Die beoefening van wiggelstok, of om water aan te wys deur middel van stokke of stawe.
6.	Die gebruik van ŉ staaf en pendulum of ŉ kaart om versteekte voorwerpe of persone op te spoor.
7.	Profetiese drome en vissies soos ons dit vind in: (Jer 29:8 Want so spreek die HERE van die leërskare, die God van Israel: Laat julle profete en julle waarsêers wat onder julle is, julle nie bedrieg nie, en luister nie na julle dromers vir wie julle laat droom nie. Jer 29:9 Want hulle profeteer vir julle vals in my Naam; Ek het hulle nie gestuur nie, spreek die HERE)
8.	Die beoefening van die Ouija Bord.
10.	Heldersiendheid (clairvoyance) wat ons reeds al in Genesis vind (Gen 44:5 Is dit nie die ding waaruit my heer drink en waarmee hy altyd waarneem nie? Julle het verkeerd gehandel met wat julle gedoen het. Isa 47:9 Hierdie twee dinge sal dan in ‘n oomblik, op een dag, oor jou kom: kinderloosheid en weduweeskap; in volle maat sal hulle jou oorval, ondanks die veelheid van jou towerye, ondanks die groot menigte van jou besweringe.)	c.	Towery of Toorkuns:	Towery is die voortbring van sekere resultate wat buite die menslike vermoë is, deur middel van die aansluiting/werwing van bonatuurlike liggame of agentskappe.
Dit is in werklikheid die gebruik van demone om bonatuurlike resultate te verkry. Hierdie het ook ŉ hoeveelheid verskillende vorme aangeneem, naamlik:
1.	Swart towerkuns of “black magic”, wat beweer dat hulle die magte van die bose en van Satan gebruik.
2.	Wit towerkuns of “white magic”, wat beweer dat hulle gebruik maak van goeie magte, maar in werklikheid word daar van dieselfde bose magte en Satan gebruik gemaak net soos in swart towerkuns.
3.	Natuurlike towerkuns wat daarop aanspraak maak dat hulle van die magte van die natuur gebruik maak.
4.	Geestelike voorstelling of “mental suggestion”, wat die oordra van gedagtes is van die een persoon na die ander.
5.	Kriminele hipnose, om iemand te hipnotiseer om iets boos te doen.
6.	Magiese mesmerisme, om mense gesond te maak deur hulle aan te raak.
7.	Genesings magie (magic).
8.	Liefde en haat magie (magic) of die gebruik van liefde en haat drankies (potions).
9.	Vervloeking/beswering en verwensing waar iemand ŉ vloek uitspreek oor ŉ ander persoon wat gaan waar word, soos in die gebruik van ŉ voodoo pop.
10.	Vrugbaarheids gelukbringers.
11.	Binding en ontbinding of die aanspraak daarop om die mag te hê om Satan te kan bind of ontbind.
12.	Die dra van gelukbringers om slegte geluk mee weg te hou. Dit is ook ŉ baie antieke gebruik en word gevind in (Gen 35:4 Toe gee hulle aan Jakob al die vreemde gode wat in hulle besit was, en die ringe aan hulle ore, en Jakob het dit begrawe onder die terpentynboom wat by Sigem is. Jdg 8:21 Toe sê Seba en Sálmuna: Staan u self op en val op ons aan, want soos die man is, is sy krag. Gídeon het toe opgestaan en Seba en Sálmuna gedood, en die maantjies wat aan die nekke van hulle kamele was, het hy geneem. Isa 3:18 In dié dag sal die HERE wegneem die sieraad van die voetringe en die sonnetjies en die maantjies;)
Engele, Satan en demone (deel 19)
V. DIE GETAL DEMONE
Hoeveel demone is daar in die heelal? Eerstens is daar verskeie aanduidings dat daar groot getalle demone is. Byvoorbeeld: (Mar 5:9 En Hy vra hom: Wat is jou naam? En hy antwoord en sê: Legio is my naam, want ons is baie. Mar 5:15 Toe kom hulle by Jesus en sien die besetene sit, gekleed en by sy verstand—die een wat die legioen gehad het. En hulle was bevrees. Luk 8:30
Daarop vra Jesus hom en sê: Wat is jou naam? En hy antwoord: Legio—want baie duiwels het in hom ingevaar.) Hier sien ons ŉ legioen demone wat net in een persoon woon. ŉ Legioen bestaan uit tussen 4000 en 6000 man, so hierdie persoon het tussen 4000 en 6000 demone gehad wat in hom gebly het. Openbaring 9:16 noem die getal van 200 000 000 (tweehonderd miljoen) tydelik gevange demone. (Rev 9:16 En die getal van die leërs van perderuiters was twee maal tien duisend maal tien duisend; en ek het hulle getal gehoor.)
Tweedens, terwyl die Skrif nooit vir ons ŉ persiese getal van demone gee nie, gee Openbaring 12:3-4 wel vir ons die persentasie engele wat saam met Satan geval het. (Rev 12:3 En ‘n ander teken het in die hemel verskyn, en daar was ‘n groot vuurrooi draak met sewe koppe en tien horings, en op sy koppe sewe krone; Rev 12:4 en sy stert het die derde van die sterre van die hemel meegesleep en hulle op die aarde gegooi.
En die draak het gestaan voor die vrou wat op die punt was om te baar, sodat hy haar kind sou verslind sodra sy gebaar het.) Hierdie gedeelte se vir ons dat “die draak” wat Satan is, saam met hom een derde van die “sterre” saam gesleep het. Wanneer die woord “ster” simbolies gebruik word in die Bybel, is dit altyd ŉ simbool vir ŉ engel. Die feit dat Satan een derde van die “sterre” met hom meegesleep het, se vir ons dat van die totale mag van engele wat geskape is, het een derde Satan gevolg gedurende sy oorspronklike opstand teen God terwyl twee derdes getrou gebly het aan God. In terme van hoeveel demone daar is, die antwoord is ontelbaar. Volgens Hebreërs is daar ontelbare hoeveelhede engele geskape, so daar is groot getalle demone, maar die presiese nommer word nie gegee nie. (Heb 12:22 Maar julle het gekom by die berg Sion en die stad van die lewende God, die hemelse Jerusalem en tien duisende engele, ((ASV) but ye are come unto mount Zion, and unto the city of the living God, the heavenly Jerusalem, and to innumerable hosts of angels,) Heb 12:23 by die feestelike vergadering en die gemeente van eersgeborenes wat in die hemele opgeskrywe is, en by God, die Regter van almal, en by die geeste van die volmaakte regverdiges, Heb 12:24 en by Jesus, die Middelaar van die nuwe testament, en die bloed van die besprenkeling wat van beter dinge spreek as Abel.)
IV. DIE ORGANISASIE VAN DEMONE
Net soos die goeie engele is die demone ook goed georganiseerd, met dieselfde titels en rangordes. Korintiërs praat van drie verskillende range naamlik; heersers, gesaghebbendes en magte (1Co 15:24 Daarna kom die einde, wanneer Hy die koninkryk aan God die Vader oorgee, as Hy alle heerskappy en alle gesag en mag vernietig het.) Efesiërs gee vir ons die volgende; owerhede, magte en wêreldheerser. (Eph 6:12 Want ons worstelstryd is nie teen vlees en bloed nie, maar teen die owerhede, teen die magte, teen die wêreldheersers van die duisternis van hierdie eeu, teen die bose geeste in die lug.) Kolossense praat van; owerhede en magte. (Col 2:15 nadat Hy die owerhede en magte uitgeklee en hulle in die openbaar tentoongestel en daardeur oor hulle getriomfeer het.)
Die Ou Testament vertel vir ons van demone wat funksioneer as heersers oor nasies, soos byvoorbeeld “die prins van die koningryk van Persië”, (Dan 10:13 maar die vors van die koninkryk van die Perse het een en twintig dae lank teenoor my gestaan, en kyk, Migael, een van die vernaamste vorste, het gekom om my te help; en ék het daar oorgebly by die konings van Persië.) en “die prins van Griekeland”, (Dan 10:20 Toe sê hy: Weet jy waarom ek na jou gekom het? Ek moet dan nou teruggaan om te veg met die vors van die Perse; en as ek heengegaan het, kyk, dan kom die vors van Griekeland.) Wat ooglopend is, is die feit dat die organisasie van demone ŉ namaaksel is van die organisasie van uitverkore engele, met soortgelyke range en ordes. Satan en sy demone was eens op ŉ tyd deel van die Goddelike Orde van die Skepping en is dus goed vertroud met die organisasie van die engele van God in die hemel.
VII. DIE KARAKTER EIENSKAPPE VAN DEMONE
Die karakter eienskappe van demone kan in drie kategorieë verdeel word.
A. Hulle Natuur
Hier gaan ons na vier spesifieke aspekte kyk. Eerstens is hulle geestelike wesens, om die waarheid te se demone en onreine geeste is een en die selfde ding. Dit is voor die hand liggend wanneer ons parallelle weergawes vergelyk, byvoorbeeld, (Mat 17:18 Daarop bestraf Jesus hom; en die duiwel het van hom uitgegaan, en die seun het gesond geword van daardie uur af.) praat van ŉ demoon of duiwel terwyl die parallelle weergawe, (Mar 9:25 En toe Jesus sien dat ‘n skare bymekaar stroom, het Hy die onreine gees bestraf en vir hom gesê: Jou stom en dowe gees, Ek gebied jou, gaan uit hom uit en kom nooit weer in hom nie.) van ŉ onreine gees praat.
Ons vind ook dat die terme demoon/duiwel en onreine gees afwisselend gebruik word in Matteus 8:16, Lukas 9:38-39, 42; 10:17, 20. Dit wys dus vir ons dat demone geestelike wesens is en dat ŉ groot hoeveelheid van hulle in ŉ baie klein spasie kan voorkom i.e. ŉ legioen van hulle kan in een mens voorkom. (Luk 8:30 Daarop vra Jesus hom en sê: Wat is jou naam? En hy antwoord: Legio—want baie duiwels het in hom ingevaar.) Verder leer Efesiërs 6:12 ons dat demone nie van vlees en bloed gemaak is nie. (Eph 6:12 Want ons worstelstryd is nie teen vlees en bloed nie, maar teen die owerhede, teen die magte, teen die wêreldheersers van die duisternis van hierdie eeu, teen die bose geeste in die lug.)
Die tweede ding aangaande die natuur van demone is dat hulle liggaamloos is, hulle het nie fisiese liggame nie. (Mat 12:43 En wanneer die onreine gees uit die mens uitgegaan het, gaan hy deur waterlose plekke en soek rus en vind dit nie. Mat 12:44 Dan sê hy: Ek sal teruggaan na my huis waar ek uitgegaan het. En hy kom en vind dit leeg, uitgeveeg en versier. Mat 12:45 Dan gaan hy en neem sewe ander geeste slegter as hy self met hom saam, en hulle kom in en woon daar; en die laaste van daardie mens word erger as die eerste. Só sal dit ook wees met hierdie bose geslag. Mar 5:12 en al die duiwels het Hom gesmeek en gesê: Stuur ons in die varke, sodat ons in hulle kan vaar.) Hulle kan wel die liggame van mense en diere in besit neem.
Die derde ding omtrent hulle natuur, is alhoewel hulle geestelike wesens is, het hulle wel ŉ duidelike voorkoms en gelaatstrekke wat baie maal dierlik van aard is. (Rev 9:2 En hy het die put van die afgrond oopgemaak, en daar het rook opgekom uit die put soos rook van ‘n groot oond, en die son en die lug is deur die rook van die put verduister. Rev 9:3 En uit die rook het daar sprinkane uitgekom op die aarde, en aan hulle is mag gegee soos die skerpioene van die aarde mag het. Rev 9:7 En die voorkoms van die sprinkane was soos dié van perde wat vir die oorlog toegerus is, en op hulle koppe was iets soos krone wat net soos goud gelyk het, en hulle gesigte was soos die gesigte van mense. Rev 16:13 En ek het uit die bek van die draak en uit die bek van die dier en uit die mond van die valse profeet drie onreine geeste soos paddas sien kom. Rev 16:14 Want dit is geeste van duiwels wat tekens doen, wat uitgaan na die konings van die aarde en die hele wêreld, om hulle te versamel vir die oorlog van daardie groot dag van die almagtige God.)
Die vierde ding omtrent die natuur van demone is die feit dat hulle mense soek om te besit aangesien hulle mag tot ŉ sekere mate af hang van hulle besit of beheer van mense. (Mar 5:12 en al die duiwels het Hom gesmeek en gesê: Stuur ons in die varke, sodat ons in hulle kan vaar. Act 16:16 En terwyl ons op pad was na die bidplek, kom ‘n slavin met ‘n waarsêende gees ons teë, wat vir haar eienaars deur waarsêery groot wins ingebring het. Act 19:16 Toe spring die man in wie die bose gees was, op hulle en oormeester en oorweldig hulle, sodat hulle naak en gewond uit daardie huis gevlug het.
Die tweede kategorie betreffende die karaktertrekke van demone, is hulle mag en vier aspekte gaan hier bespreek word
Die eerste is dat hulle die mag het om mense van binne te beheer soos gesien in Markus 5:1-15 en Handelinge 19:16 hier bo.
Die tweede is dat hulle mense kan pynig soos ons kan sien in Openbaring 9:1-21. Gedurende die Groot Verdrukking sal hulle die ongelowiges pynig vir ŉ periode van 5 maande.
Die derde is dat hulle wonderwerke kan verrig soos ons sien Openbaring 16:14. (Rev 16:14 Want dit is geeste van duiwels wat tekens doen, wat uitgaan na die konings van die aarde en die hele wêreld, om hulle te versamel vir die oorlog van daardie groot dag van die almagtige God.)
Die vierde is dat hulle die vermoë het om sigbaar voor te kom. Ons sien dit in Openbaring 9:7-10, 17-19; 16:13-14. (Rev 9:7 En die voorkoms van die sprinkane was soos dié van perde wat vir die oorlog toegerus is, en op hulle koppe was iets soos krone wat net soos goud gelyk het, en hulle gesigte was soos die gesigte van mense. Rev 9:8 En hulle het hare gehad soos vrouehare, en hulle tande was soos dié van leeus. Rev 9:17 En só het ek in hierdie gesig die perde gesien en die wat op hulle sit, met vuurrooi en blou en swawelgeel borsharnasse. En die koppe van die perde was soos leeukoppe, en uit hulle bekke het vuur en rook en swawel uitgegaan. Rev 16:13 En ek het uit die bek van die draak en uit die bek van die dier en uit die mond van die valse profeet drie onreine geeste soos paddas sien kom. Rev 16:14 Want dit is geeste van duiwels wat tekens doen, wat uitgaan na die konings van die aarde en die hele wêreld, om hulle te versamel vir die oorlog van daardie groot dag van die almagtige God.)
Die derde kategorie van demone se karakter trekke het te doen met hulle moraliteit en hier is daar nege aspekte waarna ons moet kyk.
Eerstens word hulle onreine geeste genoem, omdat hulle moreel onrein is. (Mat 10:1 En Hy het sy twaalf dissipels na Hom geroep en aan hulle mag gegee oor onreine geeste, om hulle uit te dryf en om elke siekte en elke kwaal te genees. Mar 1:23 En daar was in hulle sinagoge ‘n man met ‘n onreine gees; en hy het uitgeskreeu Luk 4:36 Toe kom daar verbaasdheid oor almal, en hulle praat met mekaar en sê: Wat vir ‘n woord is dit, dat Hy met gesag en mag die onreine geeste gebied, en hulle gaan uit! Act 8:7 Want uit baie van die wat onreine geeste gehad het, het die geeste uitgegaan terwyl hulle met ‘n groot stem skreeu; en baie wat lam en kreupel was, het gesond geword. Rev 16:13 En ek het uit die bek van die draak en uit die bek van die dier en uit die mond van die valse profeet drie onreine geeste soos paddas sien kom.)
Die tweede ding is die feit dat hulle bose geeste is, verdorwe in hulle natuur. (Luk 7:21 En in dieselfde uur het Hy baie mense genees van siektes en kwale en bose geeste, en aan baie blindes die gesig geskenk.)
Die derde is dat hulle kwaai en wreedaardig is. (Mat 8:28 En toe Hy aan die oorkant kom, in die land van die Gergeséners, het twee duiwelbesetenes Hom ontmoet, wat uit die grafte uitgekom het en baie kwaai was, sodat niemand met daardie pad kon verbygaan nie.)
Die vierde is dat hulle veragtelik en kwaadwillig is. (Luk 9:39 En kyk, ‘n gees gryp hom, en meteens skreeu hy, en hy laat hom stuiptrekkings kry met skuim in die mond en gaan amper nie van hom weg nie en verniel hom.)
Vyfdens word hulle gekarakteriseer met buitengewone wreedheid. (Mar 9:20 En hulle bring hom na Hom toe; en toe hy Hom sien, laat die gees hom dadelik stuiptrekkings kry, en hy val op die grond neer en rol rond met skuim in die mond.)
Sesdes het hulle ŉ valse sisteem van doktrine, (1Ti 4:1 Maar die Gees sê uitdruklik dat in die laaste tye sommige van die geloof afvallig sal word en verleidende geeste en leringe van duiwels sal aanhang 1Ti 4:2 deur die geveinsdheid van leuenaars wat gebrandmerk is in hulle eie gewete, 1Ti 4:3 wat verbied om te trou en gebied dat die mense hulle moet onthou van voedsel wat God geskape het om met danksegging gebruik te word deur die gelowiges en die wat die waarheid ken.) en hierdie valse sisteem het ten minste ses hoof kenmerke: (1) afvalligheid van die geloof, (2) om in te gee tot verleiding, (3) om ŉ lewe van skynheiligheid te lei, (4) om leuens te verkondig, (5) gewetenloosheid en (6) die ontsegging van die vryheid van die gelowige in areas soos die huwelik en voedsel.
Sewende is die feit dat hulle immoraliteit lei tot verdere immoraliteit. (Luk 8:27 En toe Hy aan wal uitklim, kom ‘n sekere man uit die stad Hom tegemoet, wat vir ‘n geruime tyd van duiwels besete was en geen klere gedra het nie; hy het ook nie in ‘n huis gewoon nie, maar in die grafte.)
Agtstes word hulle beskryf as deel van die donkerte wat deur Satan beheer word. (Eph 6:12 Want ons worstelstryd is nie teen vlees en bloed nie, maar teen die owerhede, teen die magte, teen die wêreldheersers van die duisternis van hierdie eeu, teen die bose geeste in die lug.
Negende kan daar gesê word dat hulle nie almal ewe boos is nie, aangesien daar grade van boosheid selfs tussen die demone is. (Mat 12:43 En wanneer die onreine gees uit die mens uitgegaan het, gaan hy deur waterlose plekke en soek rus en vind dit nie. Mat 12:44 Dan sê hy: Ek sal teruggaan na my huis waar ek uitgegaan het. En hy kom en vind dit leeg, uitgeveeg en versier. Mat 12:45 Dan gaan hy en neem sewe ander geeste slegter as hy self met hom saam, en hulle kom in en woon daar; en die laaste van daardie mens word erger as die eerste. Só sal dit ook wees met hierdie bose geslag.
Engele, Satan en demone (deel 17)
Het demone intellek? Die antwoord is ja! Dit is duidelik op ses maniere, eerstens weet demone wie Jesus is (Mar 1:24 en gesê: Hou op! Wat het ons met U te doen, Jesus, Nasaréner? Het U gekom om ons te verdelg? Ek ken U, wie U is: die Heilige van God!), tweedens demone is bewus van hul eie verdoemenis of straf (Mat 8:28 En toe Hy aan die oorkant kom, in die land van die Gergeséners, het twee duiwelbesetenes Hom ontmoet, wat uit die grafte uitgekom het en baie kwaai was, sodat niemand met daardie pad kon verbygaan nie. Mat 8:29 En meteens skreeu hulle en sê: Wat het ons met U te doen, Jesus, Seun van God? Het U hier gekom om ons voor die tyd te pynig?), derdens het demone beide Jesus en Paulus geken (Act 16:16 En terwyl ons op pad was na die bidplek, kom ‘n slavin met ‘n waarsêende gees ons teë, wat vir haar eienaars deur waarsêery groot wins ingebring het. Act 16:17 Sy het Paulus en ons gevolg en geskreeu en gesê: Hierdie manne is dienaars van God, die Allerhoogste, en hulle verkondig aan julle die weg van verlossing.), vierdens weet demone dat God een is (Jas 2:19 Jy glo dat God één is. Jy doen goed; die duiwels glo dit ook, en hulle sidder.), vyfdens het die demone ŉ valse sisteem van doktrine (Ti 4:1 Maar die Gees sê uitdruklik dat in die laaste tye sommige van die geloof afvallig sal word en verleidende geeste en leringe van duiwels sal aanhang) en sesdens het demone die vermoë om te kommunikeer deur middel van spraak (Luk 4:34 en gesê: Ha! wat het ons met U te doen, Jesus, Nasaréner? Het U gekom om ons te verdelg? Ek ken U, wie U is: die Heilige van God! Luk 4:35 En Jesus het hom bestraf en gesê: Bly stil, en gaan uit hom uit! En die duiwel het hom tussen hulle neergegooi en uit hom uitgegaan sonder om hom seer te maak.).
Het demone emosie? Die antwoord is ja! Dit kan gesien word op twee maniere, eerstens het hulle die emosie van grimmigheid en woede (Mat 8:28 En toe Hy aan die oorkant kom, in die land van die Gergeséners, het twee duiwelbesetenes Hom ontmoet, wat uit die grafte uitgekom het en baie kwaai was, sodat niemand met daardie pad kon verbygaan nie.), tweedens het hulle die emosie van vrees (Jas 2:19 Jy glo dat God één is. Jy doen goed; die duiwels glo dit ook, en hulle sidder). Hier kan ons dus sien dat demone ook die tweede eienskap naamlik emosie het.
Het demon ŉ wil? Weereens is die antwoord ja! Dit kan op drie maniere gesien word, eerstens het hulle die wil om versoeke te rig. (Mat 8:31 En die duiwels het Hom gesmeek en gesê: As U ons uitdryf, laat ons toe om in die trop varke te vaar.) Tweedens het hulle die wil om bevele te gehoorsaam. (Mar 1:27 En almal was verbaas, sodat hulle onder mekaar vra en sê: Wat is dit? Watter nuwe leer is dit, dat Hy met gesag ook aan die onreine geeste bevel gee en hulle Hom gehoorsaam is?) Derdens het hulle die wil om ŉ persoon te verlaat en ŉ ander plek te soek om te gaan woon. (Mat 12:43 En wanneer die onreine gees uit die mens uitgegaan het, gaan hy deur waterlose plekke en soek rus en vind dit nie. Mat 12:44 Dan sê hy: Ek sal teruggaan na my huis waar ek uitgegaan het. En hy kom en vind dit leeg, uitgeveeg en versier. Mat 12:45 Dan gaan hy en neem sewe ander geeste slegter as hy self met hom saam, en hulle kom in en woon daar; en die laaste van daardie mens word erger as die eerste. Só sal dit ook wees met hierdie bose geslag.) ons sien dus dat demone wel die eienskap van “wil” het. Dus het demone al drie eienskappe, intellek, emosie en wil en het daarom persoonlikhede.
D. Persoonlike Naamwoorde
Daar is nog ŉ manie wat gebruik kan word om te bewys dat demone persoonlikheid het. Wanneer die Nuwe Testament praat van demone, gebruik dit persoonlike naamwoorde, dit verwys nooit na demone as dit nie, maar altyd as ons, hulle, julle, ek ens. (Luk 8:28 En toe hy Jesus sien, skreeu hy uit en val voor Hom neer en sê met ‘n groot stem: Wat het ons met U te doen, Jesus, Seun van die allerhoogste God? Ek bid U, moet my nie pynig nie— Luk 8:29 want Hy het aan die onreine gees bevel gegee om uit die man uit te gaan. Want baiekeer het hy hom saamgesleep; en hulle het hom gebind met kettings en voetboeie om oor hom wag te hou; maar hy het die boeie uitmekaar geruk, en die duiwel het hom in die woestyne gedrywe. Luk 8:30 Daarop vra Jesus hom en sê: Wat is jou naam? En hy antwoord: Legio—want baie duiwels het in hom ingevaar.) Weereens sien ons dat demone in die Bybels as persoonlikhede behandel word.
In die bespreking van die oorsprong van demone moet ons hulle verdeel in twee kategorieë, vry demone en demone in gevangenis, maar beide kategorieë het die selfde oorsprong. Hulle is almal gevalle engele wat geval het gedurende die val van Satan. Alle demone was aanvanklik vry, maar sommige van hulle is sedert dien in gevangenis geplaas en dit is hier waar ons ŉ onderskeid moet maak.
1. Demone en Gevalle Engele is Die Selfde
Om die oorsprong van vry demone te verstaan, is dit nodig om te weet dat demone en gevalle engele een en dieselfde ding is eerder as twee verskillende kategorieë van wesens. Die feit dat hulle dieselfde is, kan op vyf maniere gesien word. (Vir die wat nie mooi verstaan wat volg nie, in die oorspronklike geskrifte word daar verwys na beide demone en gevalle engele – hierdie is nie altyd so duidelik in die algemene vertalings van die Skrif wat ons meestal gebruik nie, maar moet ondersoek word om te bewys dat daar na dieselfde wesens verwys word.)
a. Dieselfde Vehouding Betreffende Satan: Die eerste bewys is dat beide demone en gevalle engele ŉ soortgelyke verhouding met Satan het. Hierdie verhouding word uitgedruk op vier maniere. Eerstens, Satan wat ŉ engel is, word die “prins van demone” genoem. (Mat 12:24 Maar toe die Fariseërs dit hoor, sê hulle: Hy dryf die duiwels nie anders uit as deur Beëlsebul, die owerste van die duiwels, nie.) Dit se vir ons dat die wat hom volg ook engele is. Tweedens, het satan ŉ goed georganiseerde organisasie of rangorde van engele. (Eph 6:11 Trek die volle wapenrusting van God aan, sodat julle staande kan bly teen die liste van die duiwel. Eph 6:12 Want ons worstelstryd is nie teen vlees en bloed nie, maar teen die owerhede, teen die magte, teen die wêreldheersers van die duisternis van hierdie eeu, teen die bose geeste in die lug.) Dit is dus baie redelik om te veronderstel dat hierdie gevalle rangordes van engele demone is. Derdens word hulle na verwys as die duiwel se engele en is daarom in alle waarskynlikheid demone. (Mat 25:41 Dan sal Hy ook vir dié aan sy linkerhand sê: Gaan weg van My, julle vervloektes, in die ewige vuur wat berei is vir die duiwel en sy engele.) Vierdens word hulle ook Satan se engele genoem en hierdie dui ook daarop dat hulle dieselfde wesens is as demone. (Rev 12:7 En daar het oorlog in die hemel gekom: Mígael en sy engele het oorlog gevoer teen die draak, en die draak en sy engele het oorlog gevoer; Rev 12:8 en hulle kon nie oorwin nie, en hulle plek was in die hemel nie meer te vinde nie. Rev 12:9 En die groot draak is neergewerp, die ou slang wat genoem word duiwel en Satan, wat die hele wêreld verlei, hy is neergewerp op die aarde, en sy engele is saam met hom neergewerp. Hierdie vier Skrifgedeeltes wys vir ons dat gevalle engele en demone ŉ soortgelyke verhouding met Satan het en dus impliseer dat hulle een en dieselfde is.
b. Dieselfde Essensie van Wese: Die tweede bewys dat gevalle engele en demone een en die selfde wesens is, is dieselfde essensie van wese in dat beide geestelike wesens is.
c. Dieselfde Aktiwiteite: Die derde bewys is dat demone en gevalle engele beide in dieselfde aktiwiteite betrokke is, beide soek mense om te bewoon/beïnvloed en beide maak oorlog teen die mens en God. (Rev. 9) Weereens bewys dit vir ons dat demone en gevalle engele dieselfde wesens is.
d. Dieselfde Woonplek: Die vierde bewys dat demone en engele dieselfde wesens is, is die feit dat beide dieselfde woonplek het, naamlik die lug of atmosferiese hemelruim. (Eph 2:2 waarin julle tevore gewandel het volgens die loop van hierdie wêreld, volgens die owerste van die mag van die lug, van die gees wat nou in die kinders van die ongehoorsaamheid werk, Rev 12:7 En daar het oorlog in die hemel gekom: Mígael en sy engele het oorlog gevoer teen die draak, en die draak en sy engele het oorlog gevoer; Rev 12:8 en hulle kon nie oorwin nie, en hulle plek was in die hemel nie meer te vinde nie.)
e. Dieselfde in die Bybelse Teks: Die vyfde bewys dat demone en gevalle engele een en dieselfde wesens is, is dat daar in die Bybelse teks altyd gepraat word van demone of gevalle engele, maar nooit van al twee saam nie. Nie een enkele vers noem ooit demone en gevalle engele, op die selfde tyd nie. Die teks praat altyd van die een of die ander. So nou dat ons weet dat daar van dieselfde wesens gepraat word, weet ons dan ook dat hulle dieselfde oorsprong het i.e. gewone engele wat saam met Satan geval.
2. Die Gevolg van Satan se Val op die Engele
Esegiël 28:11-19 beskryf die val van Satan (Eze 28:16 Weens die grootheid van jou koophandel het hulle jou binneste met geweld gevul, en jy het gesondig; daarom het Ek jou as onheilige van die godeberg afgedrywe, en Ek het jou tussen die vurige gesteentes uit vernietig, o gérub wat beskut!) Om die gedeelte beter te verstaan moet ons gaan kyk na die Engelse vertaling. (Eze 28:16 By the abundance of thy traffic they filled the midst of thee with violence, and thou hast sinned: therefore have I cast thee as profane out of the mountain of God; and I have destroyed thee, O covering cherub, from the midst of the stones of fire.) Hier sien ons dat die Engels dit vertaal “By the abundance of thy traffic”. Wat die Hebreeuse terminologie hier impliseer is dat Satan van engel tot engel gegaan het en God gelaster het om die engele se steun te werf vir homself. Van die engele is mislei deur sy leun dat hy die vyf “ek wil’s”, gaan vermag insluitende die begeerte om soos God te wees. (Isa 14:12 Hoe het jy uit die hemel geval, o môrester, seun van die dageraad! Hoe lê jy teen die aarde neergeslaan, oorweldiger van die nasies! Isa 14:13 En jy het in jou hart gesê: Ek wil opklim in die hemel, my troon verhef bo die sterre van God en sit op die berg van samekoms in die uithoeke van die Noorde. Isa 14:14 Ek wil klim bo die hoogtes van die wolke, my gelykstel met die Allerhoogste!) Sommige van die engele was deur Satan oortuig, maar die meerderheid was nie. Daardie engele wat deur hom oortuig was, het toe saam met hom geval. Hulle is nou die vry demone wat Satan se wil uitvoer. Daar was drie gevolge van hierdie val, eerstens het hulle hul oorspronklike heiligheid verloor, tweedens het hulle korrup geword in hulle natuur en optrede soos die verskillende Ou Testament se benaminge vir demone vir ons demonstreer en derdens het hulle Satan se demone geword.
Engele, Satan en demone (deel 15)
Daarom, neem die volle wapenrusting van God op, sodat julle weerstand kan bied in die dag van onheil en, nadat julle alles volbring het, staande kan bly. Eph 6:14 Staan dan vas, julle lendene met die waarheid omgord, met die borswapen van die geregtigheid aan, Eph 6:15 en as skoene aan julle voete die bereidheid vir die evangelie van vrede. Eph 6:16 Behalwe dit alles neem die skild van die geloof op waarmee julle al die vurige pyle van die Bose sal kan uitblus. Eph 6:17 En neem aan die helm van verlossing en die swaard van die Gees—dit is die woord van God— Eph 6:18 terwyl julle met alle gebed en smeking by elke geleentheid bid in die Gees, en juis daartoe waak met alle volharding en smeking vir al die heiliges 1Jn 2:14 Ek het aan julle geskrywe, vaders, omdat julle Hom ken wat van die begin af is. Ek het aan julle geskrywe, jongmanne, omdat julle sterk is en die woord van God in julle bly en julle die Bose oorwin het.
Wat presies is die wapenrusting van God. Die wapenrusting van God is die Skrif. Hoe meer die Skrif bestudeer en gememoriseer word en oor nagedink word, hoe meer word gelowiges beskerm en hoe meer word hulle bewapen. Om presies te weet wat die Woord sê oor enige spesifieke punt, help in die geveg teen Satan. By die versoeking van Jesus, was Jesus in staat om Satan teen te staan in al drie versoekinge deur middel van die korrekte aanhaling van die Skrif. Dit was die wapenrusting van God vir Jesus en dit is ook die wapenrusting van God vir die gelowige.
B. Die Krag van die Gelowige
Die gelowige se tweede verdedigings meganisme is dat hy die krag het om Satan te weerstaan, en gelowiges word drie keer gesê om so te doen. (Jas 4:7 Onderwerp julle dan aan God; weerstaan die duiwel, en hy sal van julle wegvlug. 1Pe 5:9 Hom moet julle teëstaan, standvastig in die geloof, omdat julle weet dat dieselfde lyding opgelê word aan julle broederskap wat in die wêreld is. Eph 6:10 Eindelik, my broeders, word kragtig in die Here en in die krag van sy sterkte. Eph 6:11 Trek die volle wapenrusting van God aan, sodat julle staande kan bly teen die liste van die duiwel.) Gelowiges word nooit in die Bybel vertel om rond te gaan en Satan te bestraf nie en ook nie om hom te bind nie, maar om hom te weerstaan. Weereens, die beste manier om Satan te weerstaan is deur middel van Die Woord en hoe om dit reg aan te wend in enige spesifieke versoeking wat jy ook al mee gekonfronteer mag word.
Die gelowige se derde verdedigings meganisme is om waaksaam te wees. Ons moet waaksaam wees deur Satan se werke te erken en gereed te wees vir hom. (1Pe 5:8 Wees nugter en waaksaam, want julle teëstander, die duiwel, loop rond soos ‘n brullende leeu, en soek wie hy kan verslind.)
D. Die Gelowige se Voorbidder
Die vierde verdediging vir gelowiges is nie aktief nie maar passief; die voorbidding van die Messias. Hy doen voorbidding vir gelowiges teen die “bose een”. (Joh 17:15 Ek bid nie dat U hulle uit die wêreld wegneem nie, maar dat U hulle van die Bose bewaar. Rom 8:34 Wie is dit wat veroordeel? Christus is dit wat gesterf het, ja, meer nog, wat ook opgewek is, wat ook aan die regterhand van God is, wat ook vir ons intree. Heb 7:25 Daarom kan Hy ook volkome red die wat deur Hom tot God gaan, omdat Hy altyd leef om vir hulle in te tree.
Die vyfde verdedigings meganisme vir gelowiges bestaan uit drie beginsels wat in gedagte gehou moet word in die hantering van Satan en geestelike oorlogvoering. Die eerste beginsel is dat gelowiges nie minagtend oor Satan moet praat nie. (Jud 1:8 Tog besoedel ook hierdie mense net so in hulle dromerye die vlees en verag die heerskappy en laster die heerlike wesens. Jud 1:9 Maar toe Mígael, die aartsengel, met die duiwel in woordestryd was oor die liggaam van Moses, het hy geen oordeel van lastering durf uitspreek nie, maar het gesê: Die Here bestraf jou!) Nie eens die goeie Aartsengel Migael het gedurf om ŉ lasterlike oordeel teen Satan uit te spreek nie. Hy het die hele aangeleentheid net aan die Here oorgegee. So niemand behoort rond te gaan om Satan te laster, hom te bind of sy naam te noem nie. Gelowiges is nie veronderstel om lasterlik oor hom te praat nie. Die tweede beginsel vir gelowiges in hul hantering van Satan en geestelike oorlogvoering is om altyd in gedagte te hou dat Satan deur God gebruik word om gelowiges te onderrig/leer. Satan mag toegelaat word om sekere fisiese probleme te veroorsaak om ŉ les te leer. Byvoorbeeld, Satan was toegelaat om Job skade aan te doen sodat hy meer kon leer oor die soewereine natuur van God. (Job 1-2) Satan was toegelaat om Paulus skade aan te doen om hom nederigheid te leer en dat God se krag in sy lewe nog groter gemaak is deur sy swakheid. (2Co 12:7 En dat ek my oor die voortreflikheid van die openbaringe nie sou verhef nie, is my ‘n doring in die vlees gegee, ‘n engel van die Satan, om my met die vuis te slaan, dat ek my nie sou verhef nie. 2Co 12:8 Hieroor het ek die Here drie maal gebid, dat hy van my sou wyk. 2Co 12:9 En Hy het vir my gesê: My genade is vir jou genoeg, want my krag word in swakheid volbring. Baie liewer sal ek dus in my swakhede roem, sodat die krag van Christus in my kan woon. 2Co 12:10 Daarom het ek behae in swakhede, in mishandelinge, in node, in vervolginge, in benoudhede, om Christus wil. Want as ek swak is, dan is ek sterk. 2Co 12:11 Al roemende het ek dwaas geword. Julle het my daartoe genoodsaak. Want ek moes deur julle aanbeveel geword het; want ek het niks by dié uitnemende apostels agtergestaan nie, al is ek niks nie. 2Co 12:12 Die kentekens tog van ‘n apostel is onder julle verwerklik met alle volharding deur tekens en wonders en kragtige dade. 2Co 12:13 Want wat is daar waarin julle oortref word deur die ander gemeentes, behalwe dat ek persoonlik julle nie lastig geval het nie? Vergeef my hierdie onreg. 2Co 12:14 Kyk, vir die derde keer is ek gereed om na julle te kom; en ek sal julle nie lastig val nie, want ek soek nie julle goed nie, maar julle self; want dit is nie die kinders wat vir die ouers moet opgaar nie, maar die ouers vir die kinders. 2Co 12:15 En ek sal baie graag uitgee, ja, myself weggee vir julle siele, al word ek, terwyl ek julle oorvloediger liefhet, minder bemin. 2Co 12:16 Maar laat dit so wees! Ek het julle nie beswaar nie, maar omdat ek slim was, het ek julle met lis gevang.) Die derde beginsel vir gelowiges in die hantering van Satan is dat hy soewerein beperk is. Hy is nie almagtig nie en selfs die mag wat hy het, kan nie gebruik word sonder God se toestemming nie. God sal Satan soewerein beperk; God sal nooit toelaat dat Satan te ver gaan nie. (Job 1:12 Daarop sê die HERE aan die Satan: Kyk, alles wat hy het, is in jou hand; net na homself mag jy jou hand nie uitsteek nie. En die Satan het weggegaan van die aangesig van die HERE. Job 2:6 En die HERE sê aan die Satan: Kyk, hy is in jou hand; spaar net sy lewe.)